Document ID: 32006D0295

KOMMISSIONENS BESLUTNING
af 18. april 2006
om ændring af bilag I til beslutning 2004/438/EF for så vidt angår rå mælk og produkter baseret på rå mælk fra Chile og opdatering af angivelserne i samme bilag vedrørende Den Tidligere Jugoslaviske Republik Makedonien
(meddelt under nummer K(2006) 1546)
(EØS-relevant tekst)
(2006/295/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets direktiv 2002/99/EF af 16. december 2002 om dyresundhedsbestemmelser for produktion, tilvirkning, distribution og indførsel af animalske produkter til konsum (1), særlig artikel 8, stk. 1 og 4,
under henvisning til Europa-Parlamentets og Rådets forordning (EF) nr. 854/2004 af 29. april 2004 om særlige bestemmelser for tilrettelæggelsen af den offentlige kontrol af animalske produkter til konsum (2), særlig artikel 11, stk. 1, og
ud fra følgende betragtninger:
(1)
Kommissionens beslutning 2004/438/EF af 29. april 2004 om dyre- og folkesundhedsmæssige betingelser og udstedelse af veterinærcertifikat for varmebehandlet mælk, mælkebaserede produkter og rå mælk til konsum, der føres ind i Fællesskabet (3), indeholder i bilag I en liste over tredjelande, hvorfra medlemsstaterne kan indføre rå mælk og produkter baseret på rå mælk.
(2)
Eksperter fra Kommissionen aflagde et kontrolbesøg i Chile, og de kompetente chilenske veterinærmyndigheder bekræftede på grundlag af dette besøg, at Chile af tekniske og sundhedsmæssige årsager ikke bør figurere på listen i beslutning 2004/438/EF som godkendt for så vidt angår import til Fællesskabet af rå mælk og produkter baseret på rå mælk.
(3)
Angivelserne vedrørende Chile for så vidt angår rå mælk og produkter baseret på rå mælk i kolonne A i bilag I til beslutning 2004/438/EF bør ændres i overensstemmelse hermed.
(4)
Fodnoten vedrørende Den Tidligere Jugoslaviske Republik Makedonien i samme bilag bør desuden ajourføres.
(5)
Bilag I til beslutning 2004/438/EF bør ændres i overensstemmelse hermed.
(6)
Foranstaltningerne i denne beslutning er i overensstemmelse med udtalelse fra Den Stående Komité for Fødevarekæden og Dyresundhed -
VEDTAGET FØLGENDE BESLUTNING:
Artikel 1
Bilag I til beslutning 2004/438/EF erstattes af teksten i bilaget til nærværende beslutning.
Artikel 2
Denne beslutning anvendes fra den 21. april 2006.
Artikel 3
Denne beslutning er rettet til medlemsstaterne.
Udfærdiget i Bruxelles, den 18. april 2006.

Labels: 0
3
17
18